15-jarige vas oor moord op skolierArgieffoto ŉ 15-jarige seun het na bewering Dinsdag ŉ leerling by ŉ skool in Ga-Mamabolo in Limpopo aangeval en met ŉ skerp voorwerp doodgesteek. Kol. Moatshe Ngoepe, woordvoerder van die polisie, het gesê die twee skoliere het op die speelgronde baklei en toe die 15-jarige skielik ŉ skerp voorwerp te voorskyn gebring het, het die 16-jarige skolier gevlug. “Die polisie is in kennis gestel en daar was ŉ soektog na die verdagte. Hy is by sy wegkruipplek in die gebied in hegtenis geneem. ŉ Voorlopige ondersoek het beamptes gelei na waar die wapen weggesteek is op ŉ klein koppie buite die dorpie,” het Ngoepe bygevoeg. Die 16-jarige het met sy aankoms by die hospitaal aan sy beserings beswyk. Die 15-jarige sal binnekort in die Mankweng-landdroshof verskyn op aanklag van moord.